
Ще се опитам да опиша сложния за мен проблем:биологичния ни баща е починал, със сестра ми нямахме връзка с него, но се водим наследници, оставил е автомобил,стар и не е в движение. Полицай е звъннал на сестра ми да идат да го вземат, че пречел,където е паркиран и съпруга й без да мисли много го е преместил да стои сега пред тях.За този автомобил има натрупани много неплатени данъци, над 1800 лв като задължения има починалото лице,както и към мобилни оператори и др. Няма никакво имущество и ние ще направим отказ от наследство. Въпроса ми е какво да правим с този автомобил, ние не искаме да го приемем като наследство. Не можем да го спрем от движение, поне данъците да не му вървят.Къде да го закараме, без да се приема, че сме го преди като наследство, защото ние реално не го искаме.


 

Сложен казус с автомобил на починал
===================================

 

Огромни благодарности за професионалния съвет! Да сте жива и здрава !




От момента на вписване в районния съд на молбата за отказ от наследство, нямате никакви права и задължения във връзка със същото, включително и относно наследствения автомобил. Можете да го удостоверите пред полицая с удостоверението, което ще получите от съда за вписания отказ от наследство.


Поздрави,  

адв. Николина Митова  

тел. 0898 303092




Много Ви благодаря за бързото включване.Успокоихте ме.Означава ли това, че ако върнем колата на мястото, което е стояла, полицаите нямат право да ни притесняват да я вземаме?




В случай че депозирате отказ от наследство с нотариална заверка на подписите пред компетентния районен съд, който ще бъде вписан, не носите отговорност и за въпросния автомобил, тъй като същият е част от наследствената маса, от която ще се откажете. 


Поздрави,  

адв. Николина Митова  

тел. 0898 303092


